Na temelju članka 67. stavka 1. Zakona o komunalnom gospodarstvu («Narodne novine» broj 68/18, 110/18.- Odluka Ustavnog suda RH i 32/20), i članka 36. Statuta Općine Sveti Ivan Žabno («Službeni glasnik Koprivničko- križevačke županije» broj 4/21), Općinsko vijeće Općine Sveti Ivan Žabno na 23. sjednici održanoj 16. prosinca 2024. donijelo je

**PROGRAM**

**građenja komunalne infrastrukture**

**na području Općine Sveti Ivan Žabno u 2025. godini**

I.

Programom građenja komunalne infrastrukture na području Općine Sveti Ivan Žabno u 2025. godini (u daljnjem tekstu: Program) utvrđuje se građenje komunalne infrastrukture (u daljnjem tekstu: Općina).

Ovaj Program izrađen je i donosi se u skladu s Izvješćem o stanju u prostoru, potrebama uređenja zemljišta planiranog prostornim planom, a vodeći računa o troškovima građenja infrastrukture te financijskim mogućnostima i predvidivim izvorima prihoda.

Program sadrži:

- procjenu troškova za građenje komunalne infrastrukture,

- iskaz financijskih sredstava potrebnih za ostvarivanje Programa s naznakom izvora financiranja djelatnosti.

II.

Građenje komunalne infrastrukture i predviđeni troškovi utvrđuju se za slijedeće komunalne djelatnosti:

1. nerazvrstane ceste,

2. javnu rasvjetu,

3. javne prometne površine na kojima nije dopušten promet motornim vozilima,

4. javna parkirališta.

III.

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja.

IV.

U 2025. godini planira se rekonstrukcija i građenje sljedeće komunalne infrastrukture:

**1. Nerazvrstane ceste Planirana vrijednost**

1.2. Rekonstrukcija nerazvrstanih cesta

1.2.1. NC102 Prkos u dužini 1100 m

na uređenom dijelu građevinskog područja 70.000,00 EUR-a,

1.2.2. NC103 Habijanci u dužini 500 m

na uređenom dijelu građevinskog područja 30.000,00 EUR-a,

1.2.3. NC27 Cirkvena- Predavčeva u dužini 250 m

na uređenom dijelu građevinskog područja 20.000,00 EUR-a,

1.2.4. NC36 Cirkvena- Topljakova u dužini 500 m

na uređenom dijelu građevinskog područja 30.000,00 EUR-a,

1.2.5. NC32 Cirkvena- Ledine u dužini 200 m

na uređenom dijelu građevinskog područja 10.000,00 EUR-a,

1.2.6. NC16 Markovac Križevački u dužini 300 m

na uređenom dijelu građevinskog područja 16.000,00 EUR-a,

1.2.7. NC104 Trema Budilovo u dužini 200 m

na uređenom dijelu građevinskog područja 12.000,00 EUR-a,

1.2.8. NC9 Škrinjari Brdo u dužini 200 m

na uređenom dijelu građevinskog područja 12.000,00 EUR-a,

Ukupno: 200.000,00 EUR-a.

Izvor financiranja: Prihod od šumskog doprinosa 48.000,00 EUR-a,

Kapitalna pomoć iz Proračuna Koprivničko-križevačke

županije za 2025. godinu 40.000,00 EUR-a,

Proračun Općine Sveti Ivan Žabno za 2025. godinu 112.000,00 EUR-a.

1. **Javna rasvjeta**

2.1. Rekonstrukcija javne rasvjete na uređenom dijelu građevinskog područja Općine Sveti Ivan Žabno u Cirkveni i Brdu -Škrinjari.

Ukupno: 5.000,00 EUR-a.

Izvor financiranja: Prihod od šumskog doprinosa 4.000,00 EUR-a,

Proračun Općine Sveti Ivan Žabno za 2025. godinu 1.000,00 EUR-a.

**3. Javne prometne površine na kojima nije dopušten promet motornim vozilima**

3.1. Rekonstrukcija pješačke staze Lanišće- faza III

na uređenom dijelu građevinskog područja 140.000,00 EUR-a,

3.2. Rekonstrukcija pješačke staze Habijanec

na uređenom dijelu građevinskog područja 80.000,00 EUR-a,

3.3. Rekonstrukcija pješačke staze Trema 80.000,00 EUR-a.

Ukupno: 300.000,00 EUR-a

Izvori financiranja: Prihodi od ozakonjenja nezakonito izgrađenih zgrada 800,00 EUR-a,

Prihod od komunalnog doprinosa 3.654,00 EUR-a,

Prihod od šumskog doprinosa 48.000,00 EUR-a,

Proračun Općine Sveti Ivan Žabno za 2025. godinu 247.546,00 EUR-a.

**4.Javna parkirališta**

4.1. Izgradnja parkirališta ispred groblja u Cirkveni 30.000,00 EUR-a.

Ukupno: 30.000,00 EUR-a

Izvori financiranja: Prihod od šumskog doprinosa 10.000,00 EUR-a,

Proračun Općine Sveti Ivan Žabno za 2025. godinu 20.000,00 EUR-a.

Sveukupno: 535.000,00 EUR-a

V.

Za financiranje ostvarivanja ovog Programa prema procijenjenim troškovima utvrđuju se financijska sredstva prema izvorima u sljedećim svotama:

1. Prihod od komunalnog doprinosa 3.654,00 EUR-a,

2. Prihod od šumskog doprinosa 110.000,00 EUR-a,

3. Prihod od ozakonjenja nezakonito izgrađenih zgrada 800,00 EUR-a,

4. Kapitalna pomoć iz Proračuna Koprivničko-križevačke

županije za 2025. godinu 40.000,00 EUR-a,

5. Proračun Općine Sveti Ivan Žabno za 2025. godinu 380.546,00 EUR-a.

Sveukupno: 535.000,00 EUR-a.

VI.

Ovaj Program objavit će se u «Službenom glasniku Koprivničko- križevačke županije», a stupa na snagu 1. siječnja 2025. godine.

OPĆINSKO VIJEĆE

OPĆINE SVETI IVAN ŽABNO

KLASA: 363-02/24-01/10

URBROJ: 2137-19-02/1-24-1

Sveti Ivan Žabno, 16. prosinca 2024.

POTPREDSJEDNIK:

Tomislav Kučina